กรรมการยูไนเต็ดลาออก
ศิรวัตร หวั่งหลี กรรมการอิสระ บริษัทหลักทรัพย์ยูไนเต็ดยื่นหนังสือขอลาออก&nbsp;
17 มิ.ย. 2553

ศิรวัตร หวั่งหลี กรรมการอิสระ บริษัทหลักทรัพย์ยูไนเต็ดยื่นหนังสือขอลาออก 
นายเจเรมี เหลียว กรรมการผู้จัดการ บริษัทหลักทรัพย์ ยูไนเต็ด จำกัด (มหาชน) หรือ US เปิดเผยว่า ขอแจ้งให้ทราบว่า นายศิรวัตร หวั่งหลี ได้มีหนังสือขอลาออกจากตำแหน่ง กรรมการอิสระ และกรรมการตรวจสอบ ของบริษัทฯ ตั้งแต่วันที่ 17 มิถุนายน 2553 เป็นต้นไป เนื่องจากมีภารกิจมาก ทำให้ไม่มีเวลาพอที่จะทำหน้าที่ของ กรรมการของบริษัทฯ ได้อย่างเต็มที่
อย่างไรก็ตาม การลาออกของ นายศิรวัตรฯ ดังกล่าว มิได้มีผลกระทบทำให้บริษัทฯ ขาดคุณสมบัติในเรื่องของจำนวนกรรมการอิสระ และกรรมการตรวจสอบ เนื่องจาก คณะกรรมการของบริษัทฯ ประกอบด้วยสมาชิกจำนวนรวม 8 ท่าน และ มีกรรมการอิสระ และกรรมการตรวจสอบจำนวน 3 ท่าน ซึ่งยังคงครบตามเกณฑ์